rejauldu/bengali-wikipedia huggingface dataset:
পুষ্পবন্ত প্রাসাদ বা কুঞ্জবন প্রাসাদ ত্রিপুরার একটি প্রাচীন রাজকীয় প্রাসাদ। এটি ১৯১৭ সালে মহারাজা বীরেন্দ্র কিশোর মাণিক্য দ্বারা নির্মিত হয়। এটি ২০১৮ সাল পর্যন্ত ত্রিপুরার রাজভবন হিসেবে ছিল, যা পরবর্তীতে স্থানান্তরিত হয়। প্রাসাদটিকে বর্তমানে জাতীয় পর্যায়ের সাংস্কৃতিক জাদুঘর হিসেবে গড়ে তোলার জন্য কাজ চলছে।   ইতিহাস  পুষ্পবন্ত প্রাসাদ হল ত্রিপুরার পূর্ববর্তী রাজভবন। এটি মহারাজা বীরেন্দ্র কিশোর মাণিক্য দেববর্মণ বাহাদুর (১৯০৯ -১৯২৩) নির্মাণ করেছিলেন। তিনি উজ্জয়ন্ত প্রাসাদ থেকে উত্তরে প্রায় এক কিলোমিটার দূরে অবস্থিত কুঞ্জবন নামক টিলার উপর এটির জন্য স্থান নির্বাচন করেন। কুঞ্জবন স্থানটিতে অবস্থিত হওয়ায় এটিকে কুঞ্জবন প্রাসাদও বলা হয়ে থাকে। প্রাসাদটি ১৯১৭ সালে নির্মিত হয়। পরে এটিকে পুষ্পবন্ত প্রাসাদ নামে নামকরণ করা হয়। এটি মোট ১.৭৬ হেক্টর জমির উপর স্থাপিত।  এটি ত্রিপুরার মাণিক্য রাজাদের অতিথিশালা হিসেবেও ব্যবহৃত হত। নোবেল বিজয়ী রবীন্দ্রনাথ ঠাকুর সাতবার ত্রিপুরা ভ্রমণ করেছিলেন, তার সাথে ত্রিপুরার রাজপরিবারের ঘনিষ্ঠ সম্পর্ক ছিল। ১৯২৬ সালে তাঁর শেষ ত্রিপুরা ভ্রমণের সময়, ঠাকুর পুষ্পবন্ত প্রাসাদে অবস্থান করেছিলেন। ১৯৪১ সালের মে মাসে, মহারাজা বীর বিক্রম কিশোর মানিক্য একটি অনুষ্ঠানের মাধ্যমে এখানে ঠাকুরের ৮০ তম জন্মদিন পালন করেন।  ১৯৪৯ সালে ত্রিপুরা রাজ্যটি ভারতীয় ইউনিয়নের সাথে যুক্ত হওয়ার পর, ৪.৩১ একরের প্রাসাদটি প্রধান কমিশনারের বাংলো হিসেবে এবং তারপরে ২০১৮ সাল পর্যন্ত রাজভবন হিসেবে কাজ করে। ২০১৮ সালে রাজভবনটিকে নতুন একটি ভবনে স্থানান্তরিত করা হয়। বর্তমানে পার্কের দক্ষিণ দিকটি সর্বসাধারণের জন্য উন্মুক্ত করা হয়েছে এবং এর নামকরণ করা হয়েছে রবীন্দ্র কানন।   নতুন জাদুঘর  ভারতের রাষ্ট্রপতি দ্রৌপদী মুর্মু, ২০২২ সালে ১৪ অক্টোবর, এই পুরাতন রাজকীয়, পুষ্পবন্ত প্রাসাদে ত্রিপুরার প্রথম ডিজিটাল জাদুঘরের ভিত্তিপ্রস্তর স্থাপন করেন। ত্রিপুরা সরকার রাজ্যে পর্যটন বাড়াতে এই প্রকল্পের জন্য বাজেট অনুমোদন করে।  তথ্যসূত্র  বিষয়শ্রেণী:ত্রিপুরার প্রাসাদ বিষয়শ্রেণী:ত্রিপুরা সরকার বিষয়শ্রেণী:ভারতের রাজ্যপালদের বাসভবন বিষয়শ্রেণী:আগরতলার ভবন ও স্থাপনা
থাম্ব|প্রাক্তন-সমকামী আন্দোলন  প্রাক্তন-সমকামী আন্দোলন (ইংরেজি: Ex-gay movement) হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে[1]। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন। প্রাক্তন-সমকামী আন্দোলন () হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন। তথ্যসূত্র  বিষয়শ্রেণী:এলজিবিটিকিউ বিষয়শ্রেণী:সমকামিতা বিষয়শ্রেণী:উভকামিতা
রয়্যাল মিলিটারি কলেজ (ইংরেজি: Royal Military College; সংক্ষেপে আরএমসি) ছিল ব্রিটিশ ও ভারতীয় সেনাবাহিনীর পদাতিক ও অশ্বারোহী অফিসারদের প্রশিক্ষণের নির্মিত একটি ব্রিটিশ সেনাবাহিনী সামরিক আকাদেমি। এটি প্রথমে ইংল্যান্ডের বাকিংহ্যামশায়ারের গ্রেট মার্লো Major-General John Gaspard Le Marchant (1766–1812)  at da.mod.uk/colleges (Defence Academy web site) ও হাই উইকম্বে ১৮০১ সালে স্থাপিত ও ১৮০২ সালে প্রতিষ্ঠিত হয়।R. H. Thoumine, Scientific Soldier, a Life of General Le Marchant, 1766–1812 (Oxford University Press, 1968), pp. 61–79Marlow Tour  at marlowsociety.org.uk (Marlow Society web site) ১৮১২ সালের অক্টোবরে এটিকে বার্কশায়ারের স্যান্ডহার্স্টে সরিয়ে আনা হয়।  দ্বিতীয় বিশ্বযুদ্ধ শুরু হওয়ার পর আরএমসি পুনর্গঠিত হয়। কিন্তু এর কয়েকটি ইউনিট স্যান্ডহার্স্ট ও অল্ডারশটে কার্যকর থাকে।Training  at army.mod.uk ১৯৪৭ সালে আরএমসি রয়্যাল মিলিটারি অ্যাকাডেমি, উলউইচের সঙ্গে মিশে গিয়ে বর্তমান রয়্যাল মিলিটারি অ্যাকাডেমি স্যান্ডহার্স্ট গঠন করে।  তথ্যসূত্র    Category:যুক্তরাজ্যের সামরিক অ্যাকাডেমি
আফতাব আলী বলতে বোঝাতে পারে:   আফতাব আলী (মুক্তিযোদ্ধা) –বীর প্রতীক ও বীর উত্তম খেতাব প্রাপ্ত বাংলাদেশের স্বাধীনতা যুদ্ধের একজন বীর মুক্তিযোদ্ধা।  আফতাব আলী (রাজনীতিবিদ) –পাকিস্তানের তৃতীয় ও চতুর্থ জাতীয় পরিষদের সদস্য ছিলেন।   আরও দেখুন    আলতাব আলী –বাংলাদেশী নাগরিক ছিলেন, যিনি ১৯৭৮ খ্রিষ্টাব্দে ইংল্যান্ডে বর্ণবিদ্বেষীদের হামলায় নিহত হয়েছিলন।  আলতাব আলী পার্ক –লন্ডনের উদ্যান।  আফতাব আলম –একজন আফগান আন্তর্জাতিক ক্রিকেটার।
বাজিদোর কাহোত হল ইন্দোনেশিয়ার একটি সুদানিজ নৃত্য যা কেতুক তিলু ও জাইপোংগান নৃত্যের অংগ সঞ্চালনাকে একত্রিত করে রচিত। বাজিদোর কাহোত নৃত্যের একটি আলাদা বৈশিষ্ট্য আছে। বাজিদোর কাহোত নাচে জাইপোংগান ও ট্যাপ তিলু নৃত্যের মতো কাঁধের নড়াচড়া অন্তর্ভুক্ত নেই। বাজিদোর কাহোত নাচে নিতম্ব, বাহু, কাঁধ, মাথা এবং হাতের গতিশীল নড়াচড়া বা অঙ্গ সঞ্চালনা আছে। এই নৃত্যের মধ্যে বিভিন্ন পদ সঞ্চালনাও যুক্ত রয়েছে। নর্তকরা সাধারণ সুদানিজ কেবায়া পরেন। প্রত্যেক শিল্পীর দৈহিক গড়নের সাথে মানানসই করে কেবায়া তৈরি করা হয় এবং পরিবেশনকারীদের পরিধেয় জামাকাপড় উজ্জ্বল রঙের হয়। অতিরিক্ত আনুষাঙ্গিক পোশাক হিসাবে গলার স্কার্ফ পরা হয় এবং আনুষাঙ্গিক বস্তু হিসাবে শিল্পীর হাতে একটি হাতপাখা থাকে। নৃত্যশিল্পীরা সুদৃশ্য অঙ্গ সঞ্চালনার মাধ্যমে বিভিন্ন আকার সমূহ তৈরি করে ও নৃত্য পরিবেশন করে। বাজিদোর কাহোতের প্রতিটি নৃত্য পরিবেশনায় প্রচলিতভাবে একটি সাধারণ ড্রাম বা ঢোলক বাজানো হয় যা পাসুন্দনের ভূমি থেকে আনা হয়। এছাড়াও, নাচের সময় বালিনিজ গামেলান সঙ্গীত গাওয়া হয়। বাজিদোর কাহোত নৃত্যটি প্রধানত তরুণ মহিলাদের দ্বারা সঞ্চালিত ও পরিবেশিত হয়। নৃত্য পরিবেশনায় সাধারণত চার থেকে আটজন নৃত্যশিল্পী অংশগ্রহণ করেন। বাজিদোর কাহোত নৃত্যশৈলীর উৎপত্তির ইতিহাস খুব একটা পুরানো নয়। সম্ভবত ২০০০ সালের দিকে এই নৃত্যশৈলীর উদ্ভব হয়। আনুমানিক সেইসময় থেকেই ইন্দোনেশিয়াতে এই নৃত্যের পরিবেশনা ও প্রচার শুরু হয়।    তথ্যসূত্র   বিষয়শ্রেণী:ইন্দোনেশিয় লোকনৃত্য
করিমগঞ্জ উত্তর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে ১২৩ তম বিধানসভা ক্ষেত্র। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।   ভোটার পরিসংখ্যান  ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৯,৬০২ জন যার মধ্যে পুরুষ ভোটার ১,০১,১৩৭ জন এবং নারী ভোটার ৯৮,৪৬৪ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৭৪।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭১,৫৪৮ জন যার মধ্যে পুরুষ ভোটার ৮৯,৬৩৩ জন এবং নারী ভোটার ৮১,৯১৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৭,৮৩২ জন যার মধ্যে পুরুষ ভোটার ৮২,৫৩১ জন এবং নারী ভোটার ৭৫,৩০১ জন।https://www.news18.com/assembly-elections-2021/assam/karimganj-north-election-result-s03a003/   বিধানসভার সদস্য  বিধানসভার সদস্যগণ:   নির্বাচন বিধায়কদল সময়কাল২০২১কমলাক্ষ দে পুরকায়স্থ আইএনসি২০১১-বর্তমান২০১৬২০১১২০০৬মিশন রঞ্জন দাস বিজেপি২০০০-১১২০০১২০০০১৯৯৬সিরাজুল হক চৌধুরীঅগপ১৯৯৬-২০০০১৯৯১মিশন রঞ্জন দাসবিজেপি১৯৯১-৯৬১৯৮৫সিরাজুল হক চৌধুরী স্বতন্ত্র১৯৮৫-৯১১৯৮৩কেতকী প্রসাদ দত্ত আইএনসি১৯৮৩-৮৫১৯৭৮নিশীথরঞ্জন দাস সিপিআই(এম)১৯৭৮-৮৩১৯৭২আব্দুল মুক্তাদির চৌধুরী আইএনসি১৯৭২-৭৮১৯৬৭রথীন্দ্রনাথ সেন স্বতন্ত্র১৯৬২-৭২১৯৬২১৯৫৭রণেন্দ্রমোহন দাস পিএসপি১৯৫৭-৬২   নির্বাচনী ফলাফল   ২০২১ ফলাফল    ২০১৬ ফলাফল    তথ্যসূত্র   বিষয়শ্রেণী:করিমগঞ্জ জেলা বিষয়শ্রেণী:আসামের বিধানসভা কেন্দ্র
ফ্রঁসিস ফাবিয়াঁ মিশেল ম্যুগে (৩০ এপ্রিল ১৯৫৫-১৪ অক্টোবর ২০০৯) একজন ফরাসি রসায়নবিদ, যিনি ছিলেন তথ্য লভ্যতার স্বার্থে উন্মুক্ত প্রবেশাধিকার সমর্থনকারী এবং প্রবক্তা।  জীবনী ফ্রঁসিস ম্যুগে ৩০শে এপ্রিল ১৯৫৫ সালে জন্ম নেন। তিনি ১৪ই অক্টোবর ২০০৯ তারিখে ৫৪ বছর বয়সে মারা যান।  কাজ ম্যুগে ১৯৯২ সালে টেক্সাস টেক বিশ্ববিদ্যালয় থেকে জল রসায়নের উপর অভিসন্দর্ভ রচনা করে পিএইচডি ডিগ্রি অর্জন করেন। এই গবেষণায় তার অধীক্ষক ছিলেন জি. উইলস রবিনসন। আইন শাস্ত্রেও তার তিনি আনুষ্ঠানিক ডিগ্রি রয়েছে। তিনি ১৯৯৩ থেকে ২০০৯ সাল পর্যন্ত ইএনএসটিএ-তে (; ) গবেষক ছিলেন। তিনি আন্তর্জাতিক টেলিযোগাযোগ ইউনিয়ন (আইটিইউ) এবং জেনেভা বিশ্ববিদ্যালয়ের পরামর্শক ছিলেন।  তিনি বৈজ্ঞানিক বিষয়বস্তুর স্বাধীন ও উন্মুক্ত প্রবেশাধিকারের রক্ষাকর্তা ছিলেন। তিনি নাগরিক সমাজ বৈজ্ঞানিক তথ্য ওয়ার্কিং গ্রুপে সভাপতিত্ব করেন, এবং তথ্য সমিতির বিশ্ব সম্মেলনে (ডাব্লুএসআইএস) পেটেণ্ট, ট্রেডমার্ক এবং কপিরাইট বিষয়ক দলের নেতৃত্ব দিয়েছিলেন।  ফরাসি রাজনৈতিক ব্যক্তিত্বদের সাথে দেখা করার জন্য তিনি বেশ কয়েকবার রিচার্ড স্টলম্যানকে সহায়তা করেছিলেন: বিশেষ করে ক্লাউডি হ্যাগেনের সাথে ২০০৩ সালের জুলাই মাসে, এবং সেগোলেন রোয়াইয়াল সাথে জুন ২০০৬ সালে।  ম্যুগে বিশ্বব্যাপী পৃষ্ঠপোষকতার প্যাটার্ন পরিকল্পনার জন্যও পরিচিত, যার লক্ষ্য হলো কপিরাইট নিয়ে বার্ন কনভেনশনের অধীনে থাকা বিশ্বব্যাপী লাইসেন্সের বিরুদ্ধে উত্থাপিত আইনি যুক্তিগুলির উত্তর দেওয়া। তার বন্ধু রিচার্ড স্টলম্যান তাকে নানাভাবে সমর্থন করেছিলেন। ১২ মার্চ, ২০০৯ তারিখে ইন্টারনেটের ফরাসি সোসাইটি কর্তৃক আয়োজিত কর্মশালায় তিনি রিচার্ড স্টলম্যানের সাথে লুইসিয়ানা ঘোষণার সহ-রচনা করেন। এরপর ম্যুগে সার্ডের (SARD; Société d'acceptation et de répartition des dons; বাংলা: স্বীকৃতি ও দান বিতরণ সমিতি) প্রতিষ্ঠাতা ছিলেন, যা হল বিশ্বব্যাপী পৃষ্ঠপোষকতার নীতিগুলি দ্বারা অনুপ্রাণিত উপহার গ্রহণ ও বিতরণের একটি সমিতি।  ২০০৯ সালের ১৪ অক্টোবর তার মেয়ে তাকে মৃত আবিষ্কার করে। তার মৃত্যু ঘোষণার পর, লা বেতাইল হাদোপি (La bataille Hadopi) বইটি ছাপানোর পদ্ধতিতে পরিবর্তন আনা হয়েছিল, যাতে তিনি অবদান রেখেছিলেন; বইটি তাকে উৎসর্গ করা হয়েছিল।  ম্যুগে ভাষাভিত্তিক বৈচিত্র্যের জন্য বিশ্ব নেটওয়ার্কে সক্রিয় ছিলেন। তিনি ইন্টারনেট গভর্নেন্স ফোরামের ভাষাগত বৈচিত্র্যের জন্যে ডায়নামিক কোয়ালিশনের জন্যেও কাজ করেছেন। তিনি আইসি ভলান্টিয়ার্সের সক্রিয় সদস্য ছিলেন। ২০০১ থেকে ২০০৫ সাল পর্যন্ত তিনি সেন্টার বাসেলের এমডিপিআইয়ের সহযোগী সম্পাদক ছিলেন।  তথ্যসূত্র  বহিঃসংযোগ         বিষয়শ্রেণী:১৯৫৫-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মেধা সম্পদ আইন বিষয়শ্রেণী:ডিজিটাল অধিকার ব্যবস্থাপনা বিষয়শ্রেণী:অ্যাক্সেস টু নলেজ কর্মী বিষয়শ্রেণী:উন্মুক্ত প্রবেশাধিকার কর্মী
সিবিলা মারিয়া ডেকার (জন্ম: ২৩ শে মার্চ, ১৯৪২) হচ্ছেন পিপলস পার্টি ফর ফ্রিডম অ্যান্ড ডেমোক্রেসির (ভিভিডি) একজন অবসরপ্রাপ্ত ডাচ রাজনীতিবিদ এবং ব্যবসায়ী নারী। ২২ জুন, ২০১৮ সালে তাকে স্বরাষ্ট্রমন্ত্রীর সম্মানসূচক উপাধি দেওয়া হয়েছিল।  পিপলস পার্টি ফর ফ্রিডম অ্যান্ড ডেমোক্রেসির (ভিভিডি) সদস্য সিবিলা ডেকার দ্বিতীয় ও তৃতীয় বালকেনেন্দে মন্ত্রিসভায় আবাসন, স্থানিক পরিকল্পনা ও পরিবেশমন্ত্রীর পদে দায়িত্ব পালন করেছিলেন। ২০০৫ সালে আমস্টারডাম বিমানবন্দর শিফলে আগুন লাগার বিষয়ে ডাচ সেফটি বোর্ডের প্রতিবেদন প্রকাশের পরে তিনি ২১ সেপ্টেম্বর ২০০৬ পদত্যাগ করেছিলেন। প্রসঙ্গত ওই দূর্ঘটনায় ১১ জন নিহত হয়েছিলেন।  ২০০৮ সাল থেকে তিনি প্রাক্তন পররাষ্ট্রমন্ত্রী বেন বটের সাথে ব্যক্তিগত সম্পর্কে আবদ্ধ হয়েছেন।   সম্মাননা  সম্মাননা ফিতা সম্মাননা দেশ তারিখ80x80পিক্সেল অর্ডার অফ অরেঞ্জ-নাসাউয়ের অফিসার নেদারল্যান্ডস ১১ এপ্রিল, ২০০৭ সম্মানজনক উপাধি ফিতা সম্মাননা দেশ তারিখ75x75পিক্সেল স্বরাষ্ট্রমন্ত্রী নেদারল্যান্ডস ২২ জুন, ২০১৮   তথ্যসূত্র    বহিঃসংযোগ   দাপ্তরিক   S.M. (Sybilla) Dekker Parlement & Politiek  বিষয়শ্রেণী:নারী সমাজকর্মী বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:২১-শ শতাব্দীর ডাচ রাজনীতিবিদ বিষয়শ্রেণী:২১শ শতাব্দীর ওলন্দাজ নারী রাজনীতিবিদ বিষয়শ্রেণী:২১শ শতাব্দীর বেসামরিক ওলন্দাজ কর্মচারী বিষয়শ্রেণী:নেদারল্যান্ডসের নারী মন্ত্রী বিষয়শ্রেণী:স্বরাষ্ট্র মন্ত্রী (নেদারল্যান্ডস) বিষয়শ্রেণী:ডাচ নারী ব্যবসায়ী বিষয়শ্রেণী:ডাচ সমাজকর্মী বিষয়শ্রেণী:২১শ শতাব্দীর ওলন্দাজ রাজনীতিবিদ
ঝাড়খণ্ডী বাংলা, পশ্চিমাঞ্চলীয় বাংলা বা মানভূমি বাংলা হলো পশ্চিম রাঢ় অর্থাৎ ভারতের পশ্চিমবঙ্গের পশ্চিমাঞ্চল, ঝাড়খণ্ড এবং ওড়িশার কিছু জেলায় প্রচলিত বাংলা ভাষার একটি উপভাষা। এই কারণে ঝাড়খণ্ডের অংশে কিছু হিন্দি শব্দ ব্যবহার হয়ে থাকে আর ওড়িশার অংশে ওড়িয়ার কিছু শব্দ। এটি পশ্চিমবঙ্গে প্রচলিত বাংলা উপভাষাগুলোর মধ্যে একটি প্রধান উপভাষা। সুকুমার সেন, পরেশচন্দ্র মজুমদার সহ অনেক ভাষাবিদ এই বাংলা উপভাষাকে শ্রেণীবিভাগ করেছিলেন।  ভৌগোলিক সীমানা প্রধানত পশ্চিমবঙ্গের পুরুলিয়া, বাঁকুড়া, বীরভূম, ঝাড়গ্রাম, পূর্ব মেদিনীপুর, পশ্চিম মেদিনীপুর, পূর্ব ও পশ্চিম বর্ধমান। ঝাড়খণ্ড রাজ্যের  সরাইকেল্লা খরসওয়াঁ, বোকারো, ধানবাদ, পূর্ব সিংভূম ও পশ্চিম সিংভূম জেলা এবং ওড়িশার বালেশ্বর ও ময়ূরভঞ্জ  জেলায় এই বাংলা উপভাষার প্রচলন লক্ষ্য করা যায়।  বৈশিষ্ট্য ১। প্রায় সর্বত্র শব্দের প্রথমে ‘ও’-কার লুপ্ত হয়ে  ‘অ’-কারে পরিণত হয়েছে। যেমন- লোক>লক, মোটা>মটা, ভালো>ভাল, অঘোর>অঘর। ২। ‘ন’ ধ্বনি অনেকসময়ই ‘ল’ ধ্বনিতে পরিবর্তিত হয়। যেমন: লাচবো (নাচবো), লয় (নয়) ইত্যাদি। ৩। ক্রিয়াপদে স্বার্থিক ‘ক’ প্রত্যয়ের প্রচুর প্রয়োগ। যেমন- যাবেক, খাবেক, করবেক। ৪। না বাচক অব্যয় প্রায় সময়েই ক্রিয়াপদের আগে বসে।  যেমন- হামি/আমি নাই যাবো, হামি/আমি করতে নারবো (না পারবো), হামার উয়াকে ভাল নাই লাগছে।  ৫। মধ্যযুগীয় সাহিত্যিক বাংলার মতো নাসিক্য উচ্চারণের ব্যবহার বিশেষ করে ত্রিয়ার শেষাংশে পশ্চিমাঞ্চলীয় বাংলায় বেশ স্পষ্ট।  যেমন- রাখিঞা>রাখেঁ, আসিঞা>আসেঁ ৬। উত্তম পুরুষের অতীতকালের ক্রিয়াপদে প্রমিত বাংলার ‘লাম’ প্রত্যয়ের পরিবর্তে ‘লি’ প্রত্যয় ব্যবহৃত হয়।  যেমন — করলি, দিলি ইত্যাদি। ৭। কর্তৃকারকের বহুবচনে ‘গুলা’ এবং  অন্য কারকের বহুবচনে ‘দের’ বিভক্তির প্রয়োগ।  যেমন — মেয়েগুলা, পাখিগুলা, লোকেদের, হামদের, তদের ইত্যাদি। ৮। নামধাতুর প্রচুর ব্যবহার লক্ষ করা যায়। যেমন- জাড়াচ্ছে, গঁধাচ্ছে।SK Chatterji, The Origin and Development of the Bengali Language, Calcutta University, Calcutta, 1926;  আরও দেখুন  বাংলা ভাষা আন্দোলন (মানভূম)  মানভূম   তথ্যসূত্র   বিষয়শ্রেণী:বাংলা উপভাষা বিষয়শ্রেণী:ভারতের ভাষা বিষয়শ্রেণী:পশ্চিমবঙ্গের উপভাষা বিষয়শ্রেণী:ঝাড়খণ্ডের বাংলা উপভাষা বিষয়শ্রেণী:ওড়িশার ভাষা বিষয়শ্রেণী:পশ্চিমবঙ্গের ভাষা
হিরা মসজিদ বা গ্যোটোকু মসজিদ () হল জাপানের চিবা প্রশাসনিক অঞ্চলের ইচিকাওয়ায় অবস্থিত একটি মসজিদ। মসজিদটি ইসলামিক সার্কেল অব জাপান (আইসিওজে) এর অঙ্গ প্রতিষ্ঠান জাপান মসজিদ ফাউন্ডেশন (জেএমএফ) মসজিদটি পরিচালনা করে।   ইতিহাস  ১৯৯৭ সালে আইসিওজে চিবা কিনের ইচিকাওয়া শহরের গ্যোটোকুতে একটি দোতলা ভবন ক্রয় করে সেখানে মসজিদ প্রতিষ্ঠা করে। এই ভবনটি পূর্বে পানশালা হিসেবে ব্যবহৃত হত। যাই হোক, ভবনটির দুরবস্থা এবং কম ধারণ ক্ষমতার কারণে কয়েক বছরের মধ্যেই মসজিদ ভবন পুনঃনির্মাণের প্রয়োজন দেখা দেয়। পরবর্তীতে, ২০০৩-২০০৪ সালে ভবনটি পুনঃনির্মাণ করা হয়। ফলে মসজিদের ধারণ ক্ষমতা ২০০ জনে উন্নীত হয়।   প্রধান কার্যাবলী   দৈনিক পাঁচ ওয়াক্ত নামাজের জামাত আয়োজন জুমার নামাজ আয়োজন করা হয় এবং উর্দু ও ইংরেজি উভয় ভাষায় খুতবা দেওয়া হয়।  রমজান মাসে তারাবীহ ও ইফতারের ব্যবস্থা  রমজানের শেষ দশ দিনে কিয়ামুল লাইল ও ইতিকাফের ব্যবস্থা  প্রতি শনিবার ইংরেজি ও উর্দু ভাষায় কুরআন শিক্ষা দান  জাপানী ভাষায় মাসিক হাদিস শিক্ষার আয়োজন   শিশুদের কুরআন (তিলাতয়াত/ হিফজ/ তাজবিদ) শিক্ষা দান  মুসলমানদের বিবাহ সম্পাদন ও সনদ প্রদান আরবি, ইংরেজি, উর্দু, জাপানী এবং মালয়, বাংলা সহ বিভিন্ন ভাষার বই সমৃদ্ধ একটি পাঠাগার পরিচালনা  ইসলাম ধর্মে ধর্মান্তরিতকরণ এবং সনদ প্রদান   লাশের গোসল ও জানাজার নামাজ আদায়   তথ্যসূত্র   বিষয়শ্রেণী:জাপানের মসজিদ বিষয়শ্রেণী:১৯৯৭-এ এশিয়ায় প্রতিষ্ঠিত বিষয়শ্রেণী:১৯৯৭-এ নির্মিত মসজিদ
তাতার খান (বাহরাম খান নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।  জন্ম ও শৈশব তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।  সোনারগাঁয়ের শাসক  তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।  গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।  বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।  তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।  জ্ঞানচর্চায় অবদান তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।  ফকিহ কামাল-ই-করিম ফিকহের উপর আরবিতে মাজমু-ই-খানী ফি আইন আল-মাআনি নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।   মৃত্যু  ১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।   আরও দেখুন   বাংলার শাসকগণ  সোনারগাঁও   তথ্যসূত্র   বিষয়শ্রেণী:দিল্লি সালতানাত বিষয়শ্রেণী:বাংলার শাসক বিষয়শ্রেণী:বাংলার গভর্নর
রামাপুরম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মাউন্ট-পুন্তমল্লী সড়কের ওপর গিণ্ডি থেকে তিন কিলোমিটার দূরে অবস্থিত৷ রামাপুরম বৃৃহত্তর মাদুরবায়লের অন্তর্গত৷  ভূগোল thumb|left|200px|রামাপুরম হুসেইনি ছাত্রাবাস রামাপুরম চেন্নাই নগর নিগমের ১৫৫ নং ওয়ার্ড গঠন করে৷ তামিলনাড়ুর পূর্বতন মুখ্যমন্ত্রী এম. জি. রামচন্দ্রন এখানে বসবাস করতেন৷ এমজিআর গার্ডেনস নামে পরিচিত স্থানে বর্তমানে রয়েছে ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়৷http://www.mgrhome.in/ thumb|ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়  রামাপুরমে রয়েছে ১০০ বছর পুরাতন আরসমরম মন্দির ও প্রিয় ২০০০ বছর পুরাতন মূর্তি বিশিষ্ট লক্ষ্মী নরসিংহ পেরুমাল মন্দির৷ এই লোকালয়ের চারিদিকে রয়েছে নেষবক্কম, গিণ্ডি, কলাজ্ঞ করুণানিধি নগর, মীনমবক্কম, বলসরবক্কম, মুঘলীবক্কম ও মিয়ট আন্তর্জাতিক হাসপাতাল৷  জনতত্ত্ব প্রশাসনিকভাবে কাঞ্চীপুরম জেলায় থাকাকালীন ২০০১ খ্রিস্টাব্দে রামাপুরমের জনসংখ্যা ছিল ৩৫,২৫১ জন, যার মধ্যে ৪৭ শতাংশ পুরুষ ও ৫৩ শতাংশ নারী৷ এই লোকিলয়ের গড় সাক্ষরতার হার ৭১ শতাংশ, যেখানে পুরুষ সাক্ষরতার হার ৮২ শতাংশ ও নারী সাক্ষরতার হার ৬১ শতাংশ৷ রামাপুরমে ছয় বছর অনূর্ধ্ব শিশু মোট জনসংখ্যার ১১ শতাংশ৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
থাম্ব|মুঘল সম্রাট মুহাম্মদ শাহের স্ত্রী বেগম মালিকা উজ জামানী  বেগম (, , , ) মধ্য ও দক্ষিণ এশিয়ায় ব্যবহৃত একটি রাজকীয় ও সম্ভ্রান্ত মহিলা পদবি। এটি বেগ বা বে পদবির স্ত্রীবাচক রূপ; বেগের স্ত্রী বা কন্যা বোঝাতে 'বেগম' ব্যবহৃত হয়ে থাকে; প্রায়শ বেগের মেয়ে বোঝাতে অবশ্য বেগজাদি শব্দটিও ব্যবহৃত হয়। পরবর্তীতে ক্রমশ ক্ষমতা বা উচ্চ সামাজিক অবস্থার সম্মানসূচক পদবি হিসেবে বেগম শব্দটি গৃহীত হয়।  তবে অধুনা দক্ষিণ এশিয়ায়, যথা বাংলাদেশ, ভারত ও পাকিস্তানে বেগম অর্থ আর বেগের স্ত্রী বা কন্যা নির্দেশ করে না যেহেতু শ্রেণী বা বিবাহ নির্বিশেষে যেকোন নারীর নামের আগে বা পরে 'বেগম' পদবি ব্যবহার করা হয়। কখনো কখনো অনেক কৃতি নারীর নামের আগে সম্মানসূচক ভূষণ হিসেবে 'বেগম' শব্দটি ব্যবহৃত হয়। যেমন, বেগম রোকেয়া, বেগম সুফিয়া কামাল, বেগম খালেদা জিয়া,বেগম ফজিলাতুন্নেছা মুজিব ইত্যাদি।   উদাহরণ    যয়নব বেগমনারী Safavid যুগ, ইরানের চেম্বার সমাজ  বেগম হজরত মহল  মুঘল শাহজাদী জাহানারা বেগম সাহিব এবং রওশনারা বেগম  বেগম ইনারা আগা খান  বেগম নুসরাত ভুট্টো  বেগম খালেদা জিয়া  ভুপালের বেগম বেগম রোকেয়া বেগম সুফিয়া কামাল  বেগম ফজিলাতুন্নেছা মুজিব   প্রদত্ত নাম    বেগম কুতুক (জন্ম 1980), তুর্কি অভিনেত্রী  বেগম তাবাসসুম হাসান (জন্ম 1979) ভারতীয় রাজনীতিবিদ   পদবি    মুমতাজ বেগম (অভিনেত্রী) (জন্ম: ১৯২৩), বলিউড অভিনেত্রী  আমেনা বেগম (জন্ম:) বাংলাদেশী সংসদ সদস্য   আরও দেখুন   বেগম (নাম)  খানম  খাতুন  বিবি   তথ্যসূত্র   বিষয়শ্রেণী:অভিজাত উপাধি বিষয়শ্রেণী:নারীদের সামাজিক শিরোনাম বিষয়শ্রেণী:ভারতীয় পদবি বিষয়শ্রেণী:পাকিস্তানে পদবি বিষয়শ্রেণী:ভারতে পদবি বিষয়শ্রেণী:উপাধি বিষয়শ্রেণী:মুঘল অভিজাত
ওয়েলশ উইকিপিডিয়া হচ্ছে অনলাইন বিশ্বকোষ উইকিপিডিয়ার ওয়েলশ ভাষার সংস্করণ। ওয়েলশ উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ওয়েলশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  ১ টি।   তথ্যসূত্র    বহিঃসংযোগ    Statistics for Welsh Wikipedia by Erik Zachte  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
নাটোর সিটি কলেজ বাংলাদেশের রাজশাহী বিভাগের নাটোর জেলার একটি মহাবিদ্যালয়।  ইতিহস নাটোর শহরের কতিপয় বিদ্যোৎসাহী ব্যক্তির উদ্যোগে ১০ই জুলাই ১৯৯৮ সালে কলেজটি প্রতিষ্ঠিত হয়। শহরের নাটোরঢাকা বাইপাস সংলগ্ন এলাকায় কলেজ ক্যাম্পাসটি অবস্থিত। এর উত্তরে নাটোর রেলওয়ে স্টেশন, পুর্বে ঐতিহ্যবাহী তেবারিয়া হাট, দক্ষিণে নাটোর সুগার মিলস এবং পশ্চিমে বনবেলঘড়িয়া বাইপাস অবস্থিত।  অবকাঠামো  তথ্যসূত্র  বিষয়শ্রেণী:নাটোর জেলার মহাবিদ্যালয় বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৮-এ বাংলাদেশে প্রতিষ্ঠিত
আবদুল সাত্তার বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২১ আসনের আসনের সংসদ সদস্য ছিলেন।   প্রাথমিক জীবন  আবদুল সাত্তার কুমিল্লা জেলায় জন্মগ্রহণ করেন।   রাজনৈতিক জীবন  আবদুল সাত্তার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য
শহীদ মজিবুর রহমান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১১-০৮-২০১১   জন্ম ও শিক্ষাজীবন  মজিবুর রহমানের জন্ম বরিশাল জেলার উজিরপুর উপজেলার গুঠিয়া ইউনিয়নের কমলাপুর গ্রামে। তিনি অবিবাহিত ছিলেন। তারা চার ভাই, চার বোন। তার বাবার নাম সিরাজউদ্দিন হাওলাদার এবং মায়ের নাম হাসনা বানু।    কর্মজীবন  পাকিস্তান সেনাবাহিনীতে চাকরি করতেন মজিবুর রহমান। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন তিনি। পরে তিনি ৩ নম্বর সেক্টর এলাকায় যুদ্ধ করেন। এস ফোর্স গঠিত হলে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়।   মুক্তিযুদ্ধে ভূমিকা  ব্রাহ্মণবাড়িয়া জেলার সরাইল উপজেলার পূর্বদিকে শাহবাজপুরের পাশেই ছিল চান্দুরা। মুক্তিযুদ্ধের চূড়ান্ত পর্যায়ে মুক্তিবাহিনীর এস ফোর্সের ১১ ইস্ট বেঙ্গল রেজিমেন্ট সীমান্ত এলাকা থেকে ১৯৭১ সালের ৬ ডিসেম্বর ভোরে সেখানে পৌঁছায়। বিকেলে তাদের সঙ্গে যোগ দেন এস ফোর্স অধিনায়ক কে এম সফিউল্লাহ (বীর উত্তম)। মুক্তিবাহিনীর একটি দল যখন ইসলামপুরে পৌঁছায়, তখন সেখানে পেছন থেকে পাকিস্তান সেনাবাহিনীর দুটি মিলিটারি লরি অপ্রত্যাশিতভাবে হাজির হয়। লরিতে ছিল পাকিস্তান সেনাবাহিনীর ফ্রন্টিয়ার ফোর্সের ১৪-১৫ জন সেনা। তখন কে এম সফিউল্লাহও সেখানে ছিলেন। তিনি তাৎক্ষণিকভাবে পাকিস্তানি সেনাদের আত্মসমর্পণের আদেশ দেন। তারা অস্ত্রসহ হাত উঁচু করে লরি থেকে লাফ দিয়ে নেমে হঠাৎ মুক্তিযোদ্ধাদের লক্ষ্য করে গুলি করতে থাকে। কয়েক মিনিট পর পেছন থেকে পাকিস্তানি সেনাভর্তি আর একটি বাস সেখানে আসে। এরপর শুরু হয়ে যায় ভয়াবহ যুদ্ধ। পাকিস্তানি সেনাদের আক্রমণের প্রচণ্ডতায় মুক্তিবাহিনীর দলটি কিছুটা বিশৃঙ্খল ও নিয়ন্ত্রণহীন হয়ে পড়ে। মজিবুর রহমান ছিলেন এক কোম্পানি। তাদের একটি প্লাটুন জীবন বাঁচাতে পার্শ্ববর্তী নদীর অপর পারে আশ্রয় নেয়। বাকি দুই প্লাটুনের একটি বিচ্ছিন্ন হয়ে পড়ে। মাত্র একটি প্লাটুন সাহসিকতা ও বীরত্বের সঙ্গে পাকিস্তানি সেনাদের মোকাবিলা করতে থাকে। এই প্লাটুনেই ছিলেন মজিবুর রহমান। এ সময় কয়েকটি গুলি হঠাৎ এসে তার শরীরের বিভিন্ন স্থানে লাগে। সঙ্গে সঙ্গে তিনি ঢলে পড়েন মৃত্যুর কোলে। সেদিন সেখানে মুক্তিবাহিনীর মজিবুর রহমানসহ আরেকজন শহীদ এবং এ এস এম নাসিম (বীর বিক্রম) ও মঈনুল হোসেনসহ ১১-১২ জন আহত হন। অন্যদিকে পাকিস্তানি সেনাদের ২৫ জন নিহত ও ১৪ জন বন্দী হয়। বাকিরা রাতের অন্ধকারে পালিয়ে যায়। যুদ্ধশেষে শহীদ মজিবুর রহমান ও তার আরেক শহীদ সহযোদ্ধাকে সমাহিত করা হয় চান্দুরা সেতুর পাশে। কবর দুটি চিহ্নিত আছে।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:উজিরপুর উপজেলার ব্যক্তি বিষয়শ্রেণী:বরিশাল জেলার সামরিক ব্যক্তি